**Cirkusz a könyvtárban**

Könyvajánlás készítése

Szakkörön, vagy egy fél osztállyal tudnak könnyen dolgozni az iskolai könyvtárban a gyerekek. A cirkusszal kapcsolatos irodalmat gyűjtik össze, és készítenek könyvajánlást. Mivel 7 különböző cím található 9 példányban az állományban, ezért maximum 18 diákkal tudunk egyszerre dolgozni.

Feladatok:

1. Az online katalógus segítségével az iskolai könyvtárban elérhető, cirkusszal kapcsolatos címek összegyűjtése
2. A könyvek keresése a polcokon
3. Ismerkedés a könyvekkel. Szóban, párosával mutassák be a különböző témájú könyveket egymásnak
4. Milyennek kell lennie egy jó könyvajánlásnak? – ötletek megbeszélése
5. Írásban, 5-10 mondatban készítsenek könyvajánlást illusztrációval.
6. Az elkészült munkákat spirálozással összefűzzük és a könyvtárban hozzáférhetővé tesszük.

(Véletlenszerűen, vagy a párok választása alapján dolgoznak a különböző könyvekkel)

A mi könyvtárunkban a témához kapcsolódó irodalom:

* Csinnadratta: versek a cirkuszról
* Shan, Darren: Rémségek cirkusza
* Beamont, Emilia: A cirkusz világa
* Csukás István: Pintyőke cirkusz, világszám
* Griffin, Gabi: Lassie és a cirkusz
* Widmark, Martin: Cirkuszrejtély
* Smith, Alex: Claude a cirkuszban